RSG - Dis die een! || Tjailatyd || Potgooi
Datum: Vrydag 22 September 2017
Basies Basie 21 September 2017
Laai die mp3 af (9 438KB)
Loni Anderson op 72
Dave Pepler se brief uit Angola
Vandag was my tweede dag sonder water hier in Angola. Ons ?gastehuis?, knap teen die hoofstraat van die verpletterde dorpie, Ucuma, is, naas Faulty Towers, daardie skreeusnaakse Britse komedie, seker een van die mees ontspoorde plekke waar ek nog ooit bebly het. Daar is net één verskil - hierdie plek is nie snaaks nie. Ons land laatmiddag, nadat ons 3-uur die oggend uit die kooi moes kom in Luanda, om betyds te wees vir die 7-uur vlug na Huambo. Die noodlot tref my reeds by die skandeerder toe ons inboek. Die vrou agter die rekenaarskerm wys kwaai na my rugsak, 'n pronkduif-offisier wys ook. Ek maak skaam die ou sakkie oop. Vroetel, vroetel vroetel, tot my duur Duitse kitskoffie, mooi toegedraai in my muskiet-werende sokkies na vore kom: "Biohazard" sê die antie. "Biohazard, coffee??," vra ek ewe verbaas. "BIOHAZARD!" dreun dit deur die vertreksaal. In 'n wit woede draai ek die prop af, ruk die seël af, en strooi die bleddie koffie in die asblik.
Ons land in Huambo, en ek vra of ek 'n databondel vir my wi-fi stasie kan kry. Ons stop by Unitel, ek koop die kaartjie ten duurste, en drie dae later werk dit steeds nie. By elke kantoor ruk hulle dit uit my apparaatjie, prop dit in 'n verslete selfoon, en foes dit dan trapsgewys op. Ek verwag dat dit op die lughawe sal aanskakel, net wanneer ek aanboord stap. Terug na die gastehuis. My kamer, #6, se voordeur is die enigste ding wat hier werk. Die stort suig lug, die toilet stroom onbeheerst oor. Toe ek my handdoek aan die rak hang, kom die hele affêre uit die muur, kompleet met 'n slaperige geitjie wat in een van die propgate geskuil het.
Net toe ek dink dinge kan nie vererger nie, kom die vrolike bestuurdertjie en vra of ons hoender vir aandete sal geniet. Siende dat daar geen alternatief aangebied word nie, seg ons ja. Die volgende oomblik bars alle hel in die tuin los toe drie gillende kinders, twee skreeuende hoenders deur die stowwerige en lewensmoeg plante jag. 'n Uur later kom die dis. In die ganse geskiedenis van die kookkuns was daar nog nooit so 'n tragiese dis nie. Vreemde snitjies, duidelik uit 'n baie maer hoender, het gedryf in 'n sous of aftreksel, Fifty shades of grey?. Ons was duislig ten anskoue van hierdie onding, en toe maar papgekookte rys met peri-peri teen die kieme, as hoofmaal gehad. Ek sal liewers niks van brêkfis sê nie.
Moedeloos stap ek straataf na ete, om 'n bietjie my triestige kamer te ontsnap. Ek ruik skielik vars, vars, brood, en laat my neus my lei na 'n deur op 'n donker kamer. Ek stap die hemel binne. 'n Greinhout toonbank, volgepak met lifelike Portugese platbrode, en uit 'n sydeur, die gloed van 'n houtvuur. Natuurlik vra ek of ek kan gaan kyk. Die laaste daglig val skuins deur hoë vensters, en soos ligskagte deur wierook, skyn dit op die hande van die bakker. Krom en bonkig van 'n leeftyd se knie, die tafel dik gestrooi van meel, bewerk hy die deeg. Langsaan, rys die brode op nog 'n tafel, om dan na die stokou oond geneem te word. Die klopvars brade, bros uit die oond, lê en afkoel in 'n draadmandjie, ook gebaai in skuinslig.
Net daar ontlont my woede, uitputting en irritasie. Hoe maklik kla ons nie, ons wat soveel het. Ons eet soesjie en fynkos, ten duurste, en vergeet so maklik van die eerlikheid en aartsheid van eenvoudige kos. Ons moet leer om aan kos te vat, te ruik, en intens daarna te kyk Volgende keer as jy 'n ui koop, druk dit saggies tussen jou vingers sodat die bros velletjie afdop. Kyk na die kopergloed van die ontblote vel, en besef dat jy die eerste mens op aarde is wat dit sien. Dit laat my dink aan die verruklike aanhaling uit The snow leopard van Peter Mathiessen. Hoog in die Hindu Kush vin hy ?n broodkorsie in sy parka se sak. Hy skuil teen die wind, en kou dit stadig: (ek haal uit geheue aan) "I break bread, I eat bread. How marvelous, how mysterious."
Dink Dave 20 September 2017
Laai die mp3 af (3 580KB)
Nurse Nettie 19 September 2017
Laai die mp3 af (11 675KB)
Storie van toeval 19 September 2017
Laai die mp3 af (1 185KB)
Tweede Radioteaterseisoen 2017
Amore Bekker hoor by RSG se Uitvoerende Regisseur: Drama, Kobus Burger, waarna ons kan uitsien in die tweede Radioteaterseisoen van 2017.
Laai die mp3 af (5 348KB)
Storie van toeval 18 September 2017
Laai die mp3 af (1 106KB)
Biltong met spek en eiers
Basies Basie 14 September 2017
Laai die mp3 af (11 234KB)
Dink Dave 13 September 2017
Laai die mp3 af (2 719KB)
Elginette se lamsbredie
Nurse Nettie 12 September 2017
Laai die mp3 af (14 051KB)
Storie van toeval 12 September 2017
Laai die mp3 af (2 190KB)
Storie van toeval 11 September 2017
Laai die mp3 af (1 543KB)
Rian se krummelpap